วันจันทร์ที่ผ่านมานำกระจกมาส่องที่อวัยวะเพศค่ะ สังเกตุเห็นว่ามันมีก้อนกลมๆสีขาวค่ะอยู่ใกล้ๆกับปากช่องคลอด ตอนนี้เป็นกังวลมากค่ะ แต่ไม่มีอากาศคันที่ช่องคลอดน่ะค่ะ
สวัสดีค่ะ ก้อนที่อยู่ใกล้ๆ กับปากช่องคลอด ดังกล่าว อาจเป็น1.มดลูกหย่อนตัวหรือมดลูกต่ำหรือช่องคลอดที่หย่อนตัวลงออกพ้นปากช่องคลอด ทำให้เห็นเป็นก้อนได้2. ก้อนเนื้องอกหรือติ่งเนื้อของปากมดลูกที่ยื่นเข้ามาในช่องคลอดและโผล่พ้นปากช่องคลอดออกมา3. ก้อนเนื้องอกหรือติ่งเนื้อของช่องคลอดเอง4.ถุงน้ำของต่อมบาร์โธลิน ซึ่งจะเกิดขึ้นบริเวณแคมใหญ่ โดยเกิดจากท่อของต่อมต่อมบาร์โธลินมีการอุดตัน จะทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ ซึ่งจะทำให้คลำได้เป็นก้อน ตรงบริเวณแคมใหญ่ติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน และขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นแนะนำว่าควรไปพบสูติ-นรีแพทย์เพื่อทำการตรวจดูว่าก้อนที่เห็นเกิดจากอะไรค่ะ แพทย์ต้องอาศัยการดู และคลำ รวมถึงอาจต้องตรวจภายในด้วยค่ะ